
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS TARYBOS 2014 M. LAPKRIČIO 27 D. SPRENDIMO NR. T2-330 „DĖL VIEŠAME AUKCIONE PARDUODAMO KRETINGOS RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO TVIRTINIMO“ PAKEITIMO“

2026 m.               d.
Kretinga

1. Parengto sprendimo projekto tikslas ir uždaviniai. 
Pakeisti viešame aukcione parduodamo Kretingos rajono savivaldybės nekilnojamojo turto ir kitų nekilnojamųjų daiktų sąrašą – iš jo išbraukti aukcionuose parduotus objektus ir papildyti sąrašą naujais objektais.
2. Siūlomos teisinio reguliavimo nuostatos, šiuo metu esantis teisinis reguliavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės taryba 2014 m. lapkričio 27 d. sprendimu Nr. T2-330 „Dėl Viešame aukcione parduodamo Kretingos rajono savivaldybės nekilnojamojo turto ir kitų nekilnojamųjų daiktų sąrašo tvirtinimo“ patvirtino parduodamo Kretingos rajono savivaldybės nekilnojamojo turto ir kitų nekilnojamųjų daiktų sąrašą (toliau – Sąrašas). 2024 m. gegužės 30 d. sprendimu Nr. T2-247 „Dėl Kretingos rajono savivaldybės tarybos 2014 m. lapkričio 27 d. sprendimo Nr. T2-330 „Dėl Viešame aukcione parduodamo Kretingos rajono savivaldybės nekilnojamojo turto ir kitų nekilnojamųjų daiktų sąrašo tvirtinimo“ pakeitimo“ Sąrašas buvo pakeistas ir išdėstytas nauja redakcija. Šiuo metu Sąraše yra 22 objektai.
Viešuose elektroniniuose aukcionuose parduoti Sąraše buvę objektai: 2025-11-26 el. aukcione Nr. 310089 – Mokyklos su medicinos punktu pastatas, esantis Liepų g. 5, Laivių k., Kretingos r. sav.; 2026-07-17 el. aukcione Nr. 328909 – Administracinės patalpos, esančios Jono Karolio Chodkevičiaus g. 10-101, 10-103, 10-401A, Kretingoje.
Kretingos rajono savivaldybės administracijos direktoriaus 2026 m. rugsėjo 11 d. įsakymu Nr. A1-559 „Dėl Kretingos rajono savivaldybės turto pripažinimo nereikalingu arba netinkamu (negalimu) naudoti“ (toliau – Įsakymas) buvo pripažintas fiziškai nusidėvėjusiu, nereikalingu savivaldybės funkcijoms įgyvendinti ir neliekant kur jį pritaikyti Kretingos rajono savivaldybei nuosavybės teise priklausantis turtas:
- Butas, esantis Laivių g. 25-5, Salantai, Kretingos r. sav., unikalus Nr. 5693-5004-7019:0004, bendras plotas – 43,41 kv. m, statybos pradžios metai – 1935 m.;
- Pirminės sveikatos priežiūros punktas, esantis Saulėtekio g. 1-4, Laukžemės k., Darbėnų sen., Kretingos r. sav., unikalus Nr. 4400-1571-5538:5505, plotas – 36,17 kv. m, statybos pradžios metai – 1982 m.;
- Statiniai, esantys Lendimų k. 6, Darbėnų sen., Kretingos r. sav.:
- Mokyklos patalpos (nuo 1-1 iki 1-17, nuo 1-19 iki 1-21, nuo 1-25 iki 1-29, nuo 2-3 iki 2-12, nuo 2-14 iki 2-17), esančios Lendimų k. 6-1, Darbėnų sen., Kretingos r. sav., unikalus Nr. 4400-0276-6729:7772, plotas – 884,87 kv. m, statybos metai – 1939 m.;
- Ūkinis pastatas, esantis Lendimų k. 6, Darbėnų sen., Kretingos r. sav., unikalus Nr. 5693-9005-2025, užstatytas plotas – 18,00 kv. m, statybos metai – 1987 m.;
- Ūkinis pastatas, esantis Lendimų k. 6, Darbėnų sen., Kretingos r. sav., unikalus Nr. 5693-9005-2047, užstatytas plotas – 16,00 kv. m, statybos metai – 1987 m.;
- Ūkinis pastatas, esantis Lendimų k. 6, Darbėnų sen., Kretingos r. sav., unikalus Nr. 5693-9005-2058, užstatytas plotas – 79,00 kv. m, statybos metai – 1987 m.;
- Šiltnamis, esantis Lendimų k. 6, Darbėnų sen., Kretingos r. sav., unikalus Nr. 5693-9005-2036, užstatytas plotas – 79,00 kv. m, statybos metai – 1987 m.;
- Šulinys, esantis Lendimų k. 6, Darbėnų sen., Kretingos r. sav., unikalus Nr. 4400-5676-2884, gylis – 6 m, statybos metai – 1939 m.;
- Aikštelė, esanti Lendimų k. 6, Darbėnų sen., Kretingos r. sav., unikalus Nr. 4400-5676-2895, plotas – 736,00 kv. m, statybos metai – 1939 m.;
- Sporto aikštelė, esanti Lendimų k. 6, Darbėnų sen., Kretingos r. sav., unikalus Nr. 4400-5676-2908, plotas – 1070,71 kv. m, statybos metai – 1939 m.
Atsižvelgiant į Įsakymą, siūloma Kretingos rajono savivaldybei nuosavybės teise priklausantį turtą įtraukti į Viešame aukcione parduodamo Kretingos rajono savivaldybės nekilnojamojo turto ir kitų nekilnojamųjų daiktų sąrašą.
3. Kokių rezultatų laukiama.
Pakeistas Viešame aukcione parduodamo Kretingos rajono savivaldybės nekilnojamojo turto ir kitų nekilnojamųjų daiktų sąrašas.
4. Lėšų poreikis ir šaltiniai.
Savivaldybės biudžeto lėšos nereikalingos.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė.
Vietinio ūkio ir turto valdymo skyriaus vyr. specialistė Skaistė Raišienė.
